Claim
सेक्युलर धर्म जिसने कभी भारत माता की जय का विरोध किया था। अब भारत का ध्वज लेकर वंदे मातरम् का जाप कर रहे हैं। धारा 370 और 35 हटाने का प्रभाव।
Verification
जम्मू कश्मीर में धारा 370 हटने के बाद हमेशा भारत विरोधी घोषणा करने वाले लोग अब वंदे मातरम का नारा लगा रहे हैं। यह आर्टिकल 370 हटाने का परिणाम है। इस दावे के साथ एक वीडियो शेयर किया जा रहा है। यह वीडियो खूब वायरल हो रहा है। हमनें इसी वीडियो को लेकर खोज शुरू की तो ट्विटर पर एक ट्वीट मिला जिसमें वायरल वीडियो देखा जा सकता है। उस वीडियो में भी यही दावा किया गया था।
Secular Religion who once Opposed to Say BHARAT MATA KI JAY n
VANDE MATARAM are now Chanting with INDIA Flag.
— Hemir Desai (@hemirdesai) August 9, 2019
वीडियो में साफ दिख रहा है कि मुस्लिम समुदाय के लोगों ने रैली निकाली है और भारत माता की जय, शहीद जवान अमर रहे, वंदे मातरम्, आंतकवाद मुर्दाबाद का नारा लगा रहे हैं। ट्वीट में दावा किया जा रहा है कि यह वीडियो कश्मीर के मुसलमानों का है जो पहले भारत माता की जय का विरोध करते थे अब भारत के पक्ष में नारे लगा रहे हैं। यह आर्टिकल 370 हटाने का परिणाम है। अपनी जांच को आगे बढ़ाया तो हमें फेसबुक पर एक पोस्ट दिखाई दी।
इस वीडियो के कैप्शन में Jammu and Kashmir : A beautiful scene. Bharath Mata ki Jay लिखा था। हमनें इन्हीं कीवर्ड्स की मदद से यूट्यूब पर वीडियो खोजने की कोशिश की लेकिन कुछ खास हाथ नहीं लगा। इसके बाद वायरल वीडियो के कुछ स्क्रिनशाॅट्स निकाले। लेकिन फिर भी कुछ हाथ नहीं लगा। इसके बाद हमनें ट्वीट और फेसबुक पोस्ट में किए गए कमेंट्स पढ़े। कमेंट्स में लोगों ने कहा था कि यह वीडियो बेंगलुरु स्थित बोहरा समाज का है।
गूगल पर कुछ कीवर्ड्स की मदद से खोज करने पर हमें एक ट्वीट मिला जिसमें दावा किया गया था कि बेंगलुरु में बोहरा मुस्लिम समाज के लोगों ने पुलवामा में शहीद हुए जवानों की याद में जुलूस निकाला।
— Subba Rao (@yessirtns) February 22, 2019
हमनें Bohra Muslims near Bannerghatta Road area in Bangalore took out procession in memory of martyred CRPF jawans इन कीवर्डस की मदद से गूगल खंगाला तो हमें यूट्यूब लिंक मिला। वीडियो मे दावा किया गया था कि यह बेंगलुरु के बोहरा मुस्लिम समाज के लोगों का वीडियो है।
वीडियो मे हमें एक बिल्डिंग पर 'Buhrani Flora' लिखा हुआ दिखाई दिया। गूगल मैप में Buhrani Flora Apartment Benglore सर्च करने पर डिटेल्स सामने आई।
इससे पता चला कि यह वीडियो बेंगलुरु का है। बोहरा मुस्लिम समाज द्वारा पुलवामा में शहीद CRPF जवानों की याद में यह मार्च निकाला था। वहीं उस समय कई लोगों ने सोशल मीडिया में इस मार्च के वीडियो शेयर किए थे।
Tools Used
- Twitter Advanced Search
- Facebook Advanced Search
- Youtube Search
- Google Maps
- Google Keywords search
Result- False